**(ร่าง) สัญญาแต่งตั้งผู้แทนผู้ถือหุ้นกู้**

**[ระบุชื่อของหุ้นกู้]**

**ระหว่าง**

**[ชื่อของบริษัทผู้ออกหุ้นกู้]**

กับ

**[ชื่อของผู้แทนผู้ถือหุ้นกู้]**

วันที่ [•]

**สัญญาแต่งตั้งผู้แทนผู้ถือหุ้นกู้**

สัญญาฉบับนี้ทำขึ้น ณ [•] เมื่อวันที่ [•]

**ระหว่าง**

**[ชื่อของบริษัทผู้ออกหุ้นกู้]** มีสำนักงานตั้งอยู่ที่ [•] (ซึ่งต่อไปในสัญญานี้จะเรียกว่า “**ผู้ออกหุ้นกู้**”) ฝ่ายหนึ่ง กับ

**[ชื่อของผู้แทนผู้ถือหุ้นกู้]** มีสำนักงานตั้งอยู่ที่ [•] (ซึ่งต่อไปในสัญญานี้จะเรียกว่า “**ผู้แทนผู้ถือหุ้นกู้**”) อีกฝ่ายหนึ่ง

โดยที่ผู้ออกหุ้นกู้ได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ (“**สำนักงาน ก.ล.ต**”) ให้ออกและเสนอขายหุ้นกู้ [“ชื่อของหุ้นกู้”] (ซึ่งต่อไปในสัญญานี้จะเรียกว่า “**หุ้นกู้**”) เพื่อเสนอขายต่อ[[1]](#footnote-2) [ผู้ลงทุนรายใหญ่
ตามประกาศคณะกรรมการกำกับตลาดทุน ที่ ทจ. 16/2565 เรื่อง การขออนุญาตและการอนุญาตให้เสนอขายตราสารหนี้
ที่ออกใหม่ต่อบุคคลในวงจำกัด และการเสนอขายหุ้นกู้แปลงสภาพต่อบุคคลที่มีลักษณะเฉพาะ ลงวันที่ 23 กันยายน 2565 (รวมทั้งที่มีการแก้ไขเพิ่มเติม) (“**ประกาศที่ ทจ.16/2565**”) และประกาศอื่นใดที่เกี่ยวข้อง ] ทั้งนี้ โดยมีรายละเอียดปรากฏ
ตามข้อกำหนดว่าด้วยสิทธิและหน้าที่ของผู้ออกหุ้นกู้และผู้ถือหุ้นกู้ [และข้อกำหนดเพิ่มเติม][[2]](#footnote-3) ตามแบบที่กำหนดไว้ในเอกสารแนบท้ายของสัญญานี้ รวมทั้งที่อาจมีการแก้ไขเพิ่มเติมต่อไปในภายหน้า (ถ้ามี) (รวมเรียกว่า “**ข้อกำหนดสิทธิ**”)
และให้ถือเป็นส่วนหนึ่งของสัญญาฉบับนี้ด้วย

โดยที่ผู้แทนผู้ถือหุ้นกู้ได้ให้คำรับรองว่าผู้แทนผู้ถือหุ้นกู้มีคุณสมบัติครบถ้วนตามที่กำหนดไว้ในประกาศคณะกรรมการกำกับตลาดทุน ที่ ทจ. 37/2552 เรื่อง คุณสมบัติของผู้แทนผู้ถือหุ้นกู้และการกระทำตามอำนาจหน้าที่ของ
ผู้แทนผู้ถือหุ้นกู้ ลงวันที่ 3 สิงหาคม 2552 (รวมถึงที่มีการแก้ไขเพิ่มเติมหรือใช้แทนที่) (“**ประกาศที่ ทจ. 37/2552**”) และประกาศอื่นใดที่เกี่ยวข้อง และตามที่ผู้แทนผู้ถือหุ้นกู้ได้รับความเห็นชอบจากสำนักงาน ก.ล.ต. ให้ทำหน้าที่เป็นผู้แทนผู้ถือหุ้นกู้แล้ว

โดยที่ผู้ออกหุ้นกู้มีความประสงค์จะแต่งตั้งให้ผู้แทนผู้ถือหุ้นกู้ทำหน้าที่เป็นผู้แทนผู้ถือหุ้นกู้ของหุ้นกู้ และผู้แทนผู้ถือหุ้นกู้มีความประสงค์จะทำหน้าที่เป็นผู้แทนผู้ถือหุ้นกู้ดังกล่าว โดยให้ผู้แทนผู้ถือหุ้นกู้มีอำนาจ หน้าที่ และความรับผิดของผู้แทน
ผู้ถือหุ้นกู้ตามที่กำหนดไว้ในสัญญาฉบับนี้ ข้อกำหนดสิทธิ เอกสารที่เกี่ยวข้องกับหุ้นกู้อื่น ๆ พระราชบัญญัติหลักทรัพย์และตลาดหลักทรัพย์ พ.ศ. 2535 (รวมทั้งที่มีการแก้ไขเพิ่มเติม) (“**พระราชบัญญัติหลักทรัพย์และตลาดหลักทรัพย์ พ.ศ. 2535**”) [ประกาศที่ ทจ. 15/2565 / ประกาศที่ ทจ.16/2565][[3]](#footnote-4) ประกาศที่ ทจ.37/2552 ตลอดจนกฎหมาย ระเบียบ ประกาศ กฎ ข้อบังคับ หรือคำสั่งต่าง ๆ ของคณะกรรมการกำกับหลักทรัพย์และตลาดหลักทรัพย์ (“**คณะกรรมการ ก.ล.ต.**”) คณะกรรมการกำกับตลาดทุน (**“คณะกรรมการ ก.ต.ท.”**) สำนักงาน ก.ล.ต. และหน่วยงานหรือองค์กรใด ๆ ของทางราชการที่เกี่ยวข้อง (“**กฎหมายที่เกี่ยวข้อง**”)

คู่สัญญาทั้งสองฝ่ายจึงตกลงทำสัญญาฉบับนี้ โดยมีรายละเอียดดังต่อไปนี้

# **คำนิยาม**

เว้นแต่จะได้กำหนดไว้เป็นการเฉพาะในสัญญาฉบับนี้ ให้นำบทนิยามที่กำหนดไว้ในข้อกำหนดสิทธิและประกาศคณะกรรมการกำกับหลักทรัพย์และตลาดหลักทรัพย์ว่าด้วยการกำหนดบทนิยามในประกาศเกี่ยวกับการออกและเสนอขายตราสารหนี้ทุกประเภทมาใช้กับสัญญาฉบับนี้ และให้มีบทนิยามเพิ่มเติมดังต่อไปนี้

 **“ผลกระทบในทางลบอย่างร้ายแรง”** หมายถึง ผลกระทบในทางลบอย่างร้ายแรงต่อกิจการ การดำเนินธุรกิจ ทรัพย์สิน สถานะ (ไม่ว่าทางการเงิน หรือโดยประการอื่น) หรือแผนทางธุรกิจของผู้ออกหุ้นกู้ และ/หรือบริษัทย่อย
ของผู้ออกหุ้นกู้ และ/หรือผู้ค้ำประกัน (ถ้ามี) ตามการใช้ดุลยพินิจอันสมควรของผู้แทนผู้ถือหุ้นกู้ ซึ่งเป็นการพิจารณาผลกระทบจากเหตุการณ์ใดเหตุการณ์หนึ่ง หรือหลายเหตุการณ์รวมกัน ซึ่งส่งผลกระทบในทางลบอย่างร้ายแรง
ต่อความสามารถในการชำระหนี้ใด ๆ ของผู้ออกหุ้นกู้ และ/หรือบริษัทย่อยของผู้ออกหุ้นกู้ และ/หรือผู้ค้ำประกัน (ถ้ามี) (แล้วแต่กรณี) หรือการปฏิบัติตามข้อกำหนดสิทธิของผู้ออกหุ้นกู้

 **“ผู้ดูแลผลประโยชน์”** หมายถึง ผู้ซึ่งได้รับใบอนุญาตให้ประกอบกิจการดูแลผลประโยชน์ตามกฎหมาย
ว่าด้วยการดูแลผลประโยชน์ของคู่สัญญา

“**บริษัทย่อย**”[[4]](#footnote-5) หมายถึง บริษัทย่อยตามประกาศคณะกรรมการกำกับหลักทรัพย์และตลาดหลักทรัพย์
ว่าด้วยการกำหนดบทนิยามในประกาศเกี่ยวกับการออกและเสนอขายตราสารหนี้ทุกประเภท

# **การแต่งตั้งผู้แทนผู้ถือหุ้นกู้**

* 1. ผู้ออกหุ้นกู้ตกลงแต่งตั้งให้ผู้แทนผู้ถือหุ้นกู้เป็นผู้แทนผู้ถือหุ้นกู้ และผู้แทนผู้ถือหุ้นกู้ตกลงรับเป็นผู้แทนผู้ถือหุ้นกู้
	เพื่อทำหน้าที่ดูแลรักษาผลประโยชน์ให้แก่ผู้ถือหุ้นกู้ โดยมีอำนาจ หน้าที่ และความรับผิดตามข้อกำหนดและเงื่อนไขที่กำหนดไว้ในสัญญาฉบับนี้ ข้อกำหนดสิทธิ และเอกสารอื่น ๆ เกี่ยวกับหุ้นกู้ และกฎหมายหรือประกาศ
	ที่เกี่ยวข้อง โดยที่ผู้แทนผู้ถือหุ้นกู้ได้รับทราบถึงข้อกำหนดต่าง ๆ ภายใต้ข้อกำหนดสิทธิแล้ว และสามารถดำเนินการต่าง ๆ เกี่ยวกับหุ้นกู้ในนามของตนเอง เพื่อประโยชน์ของผู้ถือหุ้นกู้ตามข้อกำหนดและเงื่อนไขที่กำหนดไว้ในสัญญาฉบับนี้ ข้อกำหนดสิทธิ และเอกสารเกี่ยวกับหุ้นกู้อื่น ๆ และตามกฎหมายหรือประกาศที่เกี่ยวข้องกำหนด
	2. ผู้ออกหุ้นกู้ขอรับรองว่าจะจัดให้มีคำยินยอมของผู้ถือหุ้นกู้ในการแต่งตั้งผู้แทนผู้ถือหุ้นกู้ โดยการกำหนดข้อความไว้ในข้อกำหนดสิทธิ โดยให้ถือว่าผู้ถือหุ้นกู้ได้ให้ความยินยอมในการแต่งตั้งผู้แทนผู้ถือหุ้นกู้ ตั้งแต่เมื่อได้มี
	การจองซื้อหรือรับโอนหุ้นกู้ แล้วแต่เหตุการณ์ใดจะถึงก่อน

# **อัตราและวิธีการจ่ายค่าตอบแทน บำเหน็จ หรือเงินทดรองให้แก่ผู้แทนผู้ถือหุ้นกู้**

* 1. ผู้ออกหุ้นกู้ตกลงชำระค่าตอบแทนการให้บริการให้แก่ผู้แทนผู้ถือหุ้นกู้ในอัตราร้อยละ [•] ของเงินต้นหุ้นกู้
	ที่ยังมิได้ถูกไถ่ถอนต่อปี โดยค่าตอบแทนดังกล่าวไม่รวมภาษีมูลค่าเพิ่มในอัตราตามที่กฎหมายกำหนด
	โดยสำหรับงวดแรกผู้ออกหุ้นกู้จะชำระค่าตอบแทนดังกล่าวให้แก่ผู้แทนผู้ถือหุ้นกู้ ภายใน [•] วันนับจาก
	วันที่ออกหุ้นกู้ และสำหรับงวดถัดไป ผู้ออกหุ้นกู้จะชำระค่าตอบแทนดังกล่าวให้แก่ผู้แทนผู้ถือหุ้นกู้ ภายใน [•] วันนับจากวันที่ครบรอบปีของวันออกหุ้นกู้ในแต่ละปี จนกว่าจะสิ้นสุดการปฏิบัติหน้าที่ของผู้แทนผู้ถือหุ้นกู้
	ตามสัญญานี้ ทั้งนี้ ค่าตอบแทนดังกล่าวจะไม่รวมเงินทดรองและค่าใช้จ่ายตามข้อ 3.2

อย่างไรก็ดี กรณีหุ้นกู้เกิดเหตุผิดนัด หรือเหตุการณ์ที่อาจกลายเป็นเหตุผิดนัด หรือผู้แทนผู้ถือหุ้นกู้เห็นว่า
มีความจำเป็นในการปฏิบัติหน้าที่ หรือได้รับการร้องขอจากผู้ออกหุ้นกู้ ในการทำหน้าที่ตามข้อกำหนดและเงื่อนไขที่กำหนดไว้ในสัญญาฉบับนี้ ข้อกำหนดสิทธิ และเอกสารอื่น ๆ เกี่ยวกับหุ้นกู้ และกฎหมายหรือประกาศ
ที่เกี่ยวข้องซึ่งผู้แทนผู้ถือหุ้นกู้และผู้ออกหุ้นกู้เห็นว่าอยู่นอกขอบเขตของการปฏิบัติหน้าที่ตามที่กำหนดในสัญญานี้ตามปกติของผู้แทนผู้ถือหุ้นกู้ ซึ่งรวมถึงกรณีผู้ออกหุ้นกู้ขอผ่อนผันหรือแก้ไขการผิดนัด เหตุผิดนัด การปรับโครงสร้างหนี้

การขยายวันครบกำหนดไถ่ถอนหุ้นกู้ การบังคับชำระหนี้ การฟ้องร้องดำเนินคดีและการบังคับคดี และกรณีอื่นใดที่ผู้แทนผู้ถือหุ้นกู้ยังคงต้องปฏิบัติหน้าที่ของตนต่อไป ผู้ออกหุ้นกู้ตกลงชำระค่าตอบแทนตามอัตราและวิธีการ
ที่ระบุในสัญญานี้ เว้นแต่ผู้ออกหุ้นกู้และผู้แทนผู้ถือหุ้นกู้จะมีหนังสือตกลงร่วมกันอีกครั้ง

* 1. ผู้ออกหุ้นกู้ตกลงชำระให้แก่ผู้แทนผู้ถือหุ้นกู้ ซึ่งเงินทดรองที่ผู้แทนผู้ถือหุ้นกู้ได้จ่ายไป และค่าใช้จ่ายใด ๆ
	ที่เกิดขึ้นจากการดำเนินการตามหน้าที่ของผู้แทนผู้ถือหุ้นกู้ตามสัญญาฉบับนี้ ข้อกำหนดสิทธิ เอกสารอื่น ๆ
	ที่เกี่ยวข้องกับหุ้นกู้ ตามที่ผู้แทนผู้ถือหุ้นกู้ได้จ่ายจริงเท่าที่จำเป็น และตามที่ผู้แทนผู้ถือหุ้นกู้เห็นว่ามีเหตุผล
	อันสมควร รวมถึง (แต่ไม่จำกัดเฉพาะ) ค่าใช้จ่ายในการจัดทำสัญญาฉบับนี้ ค่าใช้จ่ายในการเรียกประชุมและ
	จัดประชุมผู้ถือหุ้นกู้ และเงินจำนวนใด ๆ ค่าบริการในการว่าจ้างที่ปรึกษากฎหมาย ค่าทนายความ ค่าใช้จ่าย
	ในการว่าจ้างที่ปรึกษาทางการเงิน หรือผู้เชี่ยวชาญ ค่าธรรมเนียมและค่าใช้จ่ายในการบังคับชำระหนี้ การฟ้องร้องดำเนินคดีและการบังคับคดี ตลอดจนค่าใช้จ่ายใด ๆ อันพึงมีและได้เกิดขึ้นจากการปฏิบัติตามคำสั่ง และ/หรือ มติของที่ประชุมของผู้ถือหุ้นกู้ รวมทั้งค่าเสียหายใด ๆ และค่าใช้จ่ายที่เกิดขึ้นจากการดำเนินการใด ๆ เพื่อป้องกันความเสียหายที่อาจเกิดขึ้นจากการปฏิบัติหน้าที่ตามสัญญาของผู้แทนผู้ถือหุ้นกู้ เพื่อประโยชน์ของผู้ถือหุ้นกู้
	เว้นแต่การชำระเงินทดรองจ่าย หรือค่าใช้จ่ายตามข้อ 4.3.10 ในกรณีที่มีเหตุผิดนัดหรือเหตุการณ์ที่อาจกลายเป็นเหตุผิดนัดเกิดขึ้น

ในการเรียกให้ผู้ออกหุ้นกู้รับผิดชอบเงินทดรองและค่าใช้จ่ายในวรรคก่อน ผู้แทนผู้ถือหุ้นกู้จะต้องแจ้งให้ ผู้ออกหุ้นกู้ทราบล่วงหน้า และผู้ออกหุ้นกู้จะต้องชำระเงินตามจำนวนที่ผู้แทนผู้ถือหุ้นกู้จะต้องจ่าย และ/หรือได้ ทดรองจ่ายไปนั้น คืนให้แก่ผู้แทนผู้ถือหุ้นกู้ภายใน [•] วันนับแต่วันที่ผู้ออกหุ้นกู้ได้รับแจ้งจากผู้แทนผู้ถือหุ้นกู้ ทั้งนี้ ผู้แทนผู้ถือหุ้นกู้ต้องแจ้งให้ผู้ออกหุ้นกู้ทราบเป็นหนังสือ โดยแสดงหลักฐานการเรียกเก็บเงิน ใบแจ้งหนี้ และ/หรือ การจ่ายเงินทดรองจ่าย

* 1. ผู้ออกหุ้นกู้ตกลงรับผิดชอบในค่าภาษีมูลค่าเพิ่มและค่าอากรแสตมป์ใด ๆ ที่อาจเกิดขึ้นจากการกระทำและดำเนินการใด ๆ ตามความในสัญญาฉบับนี้
	2. หากผู้ออกหุ้นกู้ผิดนัดไม่ชำระค่าตอบแทนการให้บริการในฐานะผู้แทนผู้ถือหุ้นกู้เมื่อถึงกำหนดชำระ หรือ
	ไม่ชำระคืนเงินค่าใช้จ่าย และ/หรือ เงินทดรองจ่ายให้แก่ผู้แทนผู้ถือหุ้นกู้ภายในระยะเวลาที่กำหนด ผู้ออกหุ้นกู้ยินยอมให้ผู้แทนผู้ถือหุ้นกู้เรียกเก็บดอกเบี้ยผิดนัด ซึ่งคำนวณบนเงินที่มีการผิดนัดชำระดังกล่าว ในอัตราดอกเบี้ยร้อยละ [•] ต่อปี โดยเริ่มคำนวณตั้งแต่วันที่ครบกำหนดชำระเงินใด ๆ ดังกล่าว จนถึงวันที่ผู้ออกหุ้นกู้ชำระค่าตอบแทนการให้บริการหรือค่าใช้จ่ายหรือเงินทดรองจ่ายดังกล่าวจนครบถ้วน
	3. ในกรณีที่มีการเปลี่ยนตัวผู้แทนผู้ถือหุ้นกู้ในระหว่างอายุของหุ้นกู้ตามเงื่อนไขที่กำหนดไว้ในสัญญานี้ ผู้ออกหุ้นกู้ตกลงชำระเงินค่าตอบแทนให้แก่ผู้แทนผู้ถือหุ้นกู้เดิมตามส่วนของระยะเวลาที่ผ่านพ้นไปจริงที่ผู้แทนผู้ถือหุ้นกู้นั้นได้ปฏิบัติหน้าที่จนถึงวันที่ผู้แทนผู้ถือหุ้นกู้เดิมสิ้นสุดการทำหน้าที่เป็นผู้แทนผู้ถือหุ้นกู้ โดยผู้แทนผู้ถือหุ้นกู้
	จะต้องส่งมอบบรรดาทรัพย์สิน เอกสาร หรือหลักฐานที่เกี่ยวข้องทั้งหมดให้กับผู้แทนผู้ถือหุ้นกู้รายที่ได้รับ
	การแต่งตั้งใหม่แล้ว โดยหากผู้ออกหุ้นกู้ได้ชำระเงินค่าตอบแทนให้แก่ผู้แทนผู้ถือหุ้นกู้เดิมล่วงหน้าไปแล้ว
	เป็นจำนวนเงินเกินกว่าระยะเวลาที่ผู้แทนผู้ถือหุ้นกู้ได้ปฏิบัติหน้าที่จริง ผู้แทนผู้ถือหุ้นกู้จะต้องคืนเงินค่าตอบแทนส่วนเกินดังกล่าวให้แก่ผู้ออกหุ้นกู้โดยไม่มีการคิดดอกเบี้ยใด ๆ ภายใน [•] วันนับจากวันสิ้นสุดการทำหน้าที่ผู้แทนผู้ถือหุ้นกู้ ทั้งนี้ หากผู้แทนผู้ถือหุ้นกู้ไม่คืนเงินค่าตอบแทนส่วนเกินดังกล่าวภายในระยะเวลาที่กำหนด ผู้แทนผู้ถือหุ้นกู้ยินยอมให้ผู้ออกหุ้นกู้เรียกเก็บดอกเบี้ยผิดนัด ซึ่งคำนวณบนเงินที่มีการผิดนัดชำระดังกล่าว
	ในอัตราดอกเบี้ยร้อยละ [•] ต่อปี โดยเริ่มคำนวณตั้งแต่วันที่ครบกำหนดการชำระเงินคืนจนถึงวันที่ผู้แทนผู้ถือหุ้นกู้ได้คืนเงินค่าตอบแทนส่วนเกินดังกล่าวจนครบถ้วน
	4. ผู้แทนผู้ถือหุ้นกู้ไม่มีสิทธิในการหักกลบลบหนี้ใด ๆ ที่ผู้ออกหุ้นกู้เป็นหนี้ต่อผู้แทนผู้ถือหุ้นกู้ กับเงินจำนวนใด ๆ
	ที่ผู้แทนผู้ถือหุ้นกู้ได้รับไว้หรือครอบครองไว้ในนามหรือเพื่อประโยชน์ของผู้ถือหุ้นกู้ เว้นแต่เป็นการหักกลบลบหนี้ค่าใช้จ่ายและภาระหนี้ที่ผู้แทนผู้ถือหุ้นกู้ทดรองจ่ายไปจากเงินที่วางไว้เป็นประกันตามสัญญานี้ (ถ้ามี) เพื่อดำเนินการเพื่อประโยชน์ของผู้ถือหุ้นกู้ รวมถึงค่าตอบแทนการปฏิบัติหน้าที่ของผู้แทนผู้ถือหุ้นกู้ตามสัญญานี้เท่านั้น
1. **อำนาจ หน้าที่ และความรับผิดของคู่สัญญา**
	1. ผู้ออกหุ้นกู้และผู้แทนผู้ถือหุ้นกู้มีอำนาจ หน้าที่ และความรับผิดตามที่กำหนดไว้ในสัญญาฉบับนี้ ข้อกำหนดสิทธิและเอกสารอื่น ๆ ที่เกี่ยวข้องกับหุ้นกู้ รวมทั้งมีอำนาจ หน้าที่ และความรับผิดตามพระราชบัญญัติหลักทรัพย์
	และตลาดหลักทรัพย์ พ.ศ. 2535 ประกาศที่ [ทจ. 15/2565 / ทจ. 16/2565] ประกาศที่ ทจ.37/2562 ประกาศคณะกรรมการ ก.ล.ต. ประกาศคณะกรรมการ ก.ต.ท. ประกาศสำนักงาน ก.ล.ต. ตลอดจน กฎหมาย ระเบียบ ประกาศ กฎ ข้อบังคับ คำสั่ง หรือระเบียบต่างๆ ของคณะกรรมการ ก.ล.ต. คณะกรรมการ ก.ต.ท. สำนักงาน ก.ล.ต. หน่วยงานหรือองค์กรใด ๆ ของทางราชการที่เกี่ยวข้องที่มีอยู่หรือที่จะมีขึ้นต่อไปในภายหน้า โดยคู่สัญญาทั้งสองฝ่ายจะต้องให้ความร่วมมือและความช่วยเหลือในการดำเนินการใด ๆ ตามที่จำเป็นและสมควร เพื่อให้เป็นไปตามสัญญานี้ ข้อกำหนดสิทธิ เอกสารที่เกี่ยวกับหุ้นกู้อื่น ๆ และกฎหมายที่เกี่ยวข้องดังกล่าวข้างต้น

ในกรณีที่มีการเปลี่ยนแปลงข้อกำหนดสิทธิ เอกสารอื่น ๆ ที่เกี่ยวข้องกับหุ้นกู้ พระราชบัญญัติหลักทรัพย์
และตลาดหลักทรัพย์ พ.ศ. 2535 ประกาศที่ [ทจ. 15/2565 / ทจ. 16/2565] ประกาศที่ ทจ.37/2562 ประกาศคณะกรรมการ ก.ล.ต. ประกาศคณะกรรมการ ก.ต.ท. ประกาศสำนักงาน ก.ล.ต. และประกาศอื่นใดที่เกี่ยวข้อง
ที่อาจมีผลกระทบต่ออำนาจ หน้าที่ และความรับผิดของคู่สัญญา คู่สัญญาทั้งสองฝ่ายตกลงที่จะร่วมแก้ไขเปลี่ยนแปลงเงื่อนไขหรือข้อกำหนดใด ๆ ตามสัญญาฉบับนี้ เพื่อให้สอดคล้องและไม่ขัดกับข้อกำหนดสิทธิ
เอกสารอื่น ๆ ที่เกี่ยวข้องกับหุ้นกู้ พระราชบัญญัติหลักทรัพย์และตลาดหลักทรัพย์ พ.ศ 2535 ประกาศที่
[ทจ. 15/2565 / ทจ. 16/2565] ประกาศที่ ทจ.37/2562 ประกาศคณะกรรมการ ก.ล.ต. ประกาศคณะกรรมการ ก.ต.ท. ประกาศสำนักงาน ก.ล.ต. และประกาศอื่นใดที่เกี่ยวข้องที่มีการแก้ไขเปลี่ยนแปลงนั้นทุกประการ

* 1. ผู้ออกหุ้นกู้มีอำนาจและหน้าที่ ดังต่อไปนี้
		1. ผู้ออกหุ้นกู้จะต้องแจ้งต่อผู้แทนผู้ถือหุ้นกู้โดยไม่ชักช้า ในกรณีดังต่อไปนี้
1. เกิดเหตุการณ์ที่มีผลกระทบในทางลบอย่างร้ายแรง หรือเกิดเหตุผิดนัด หรือเกิดเหตุการณ์ที่อาจกลายเป็นเหตุผิดนัดตามข้อกำหนดสิทธิ หรือกรณีที่ผู้ออกหุ้นกู้ หรือบริษัทย่อย หรือผู้ค้ำประกัน (ถ้ามี) เข้าสู่กระบวนการฟื้นฟูกิจการโดยยื่นคำร้องขอฟื้นฟูกิจการต่อศาลล้มละลายหรือคณะกรรมการบริษัทมีมติให้ยื่นคำร้องขอฟื้นฟูกิจการต่อศาลล้มละลายหรือถูกฟ้อง หรือดำเนินคดีล้มละลาย ถูกศาลสั่งพิทักษ์ทรัพย์ รวมทั้งเมื่อมีการดำเนินการใด ๆ หรือมีความคืบหน้าที่เกี่ยวเนื่องกับการยื่นคำร้องขอฟื้นฟูกิจการหรือล้มละลาย หรือเลิกกิจการ [หรือกรณีเกิดเหตุการณ์อื่นที่มีผลกระทบในเชิงลบอย่างร้ายแรงต่อผู้ออกหุ้นกู้ หรือบริษัทย่อย หรือผู้ค้ำประกัน (ถ้ามี)]
2. ผู้ออกหุ้นกู้ หรือบริษัทย่อย หรือผู้ค้ำประกัน (ถ้ามี) จะดำเนินการ ขาย จำหน่าย หรือโอนทรัพย์สิน หุ้นหรือกิจการทั้งหมด หรือในส่วนสำคัญ
3. กรณีที่ประชุมผู้ถือหุ้นของผู้ออกหุ้นกู้มีมติให้ควบรวมกิจการ และการไถ่ถอนหุ้นกู้ก่อนกำหนด เนื่องจากผู้ถือหุ้นกู้คัดค้านการควบรวมกิจการ
4. กรณีบริษัทย่อย หรือผู้ค้ำประกัน (ถ้ามี) ดำเนินการควบรวมกิจการ แยกกิจการ และการลดทุนเรือนหุ้น หรือส่วนของผู้ถือหุ้น หรือ ดำเนินการ ขาย จำหน่าย จ่ายโอน หุ้นหรือทรัพย์สินทั้งหมด หรือส่วนใหญ่ของตน เพื่อวัตถุประสงค์ในการควบรวมกิจการ
5. กรณีมีการเปลี่ยนแปลง หรือเคลื่อนย้ายทรัพย์สินที่ใช้เป็นหลักประกัน (ถ้ามี)
	* 1. ผู้ออกหุ้นกู้จะต้องส่งเอกสารหรือข้อมูลใด ๆ ให้แก่ผู้แทนผู้ถือหุ้นกู้ตามที่ระบุไว้ในข้อกำหนดสิทธิ รวมถึงเอกสารหรือข้อมูลดังต่อไปนี้ ตามที่ผู้แทนผู้ถือหุ้นกู้ร้องขอโดยไม่ชักช้า ตามวิธีการที่กำหนดไว้ในข้อกำหนดสิทธิหรือโดยทางไปรษณีย์อิเล็กทรอนิกส์ (e-mail)
6. ข้อมูลเกี่ยวกับธุรกิจ ทรัพย์สิน สถานะทางการเงินหรือข้อมูลทางการเงินของผู้ออกหุ้นกู้ บริษัทย่อย หรือผู้ค้ำประกัน (ถ้ามี)
7. รายงานความคืบหน้าการใช้เงินตามวัตถุประสงค์การใช้เงินที่ระบุไว้ในหนังสือชี้ชวน หรือวัตถุประสงค์การใช้เงินที่มีการเปลี่ยนแปลงโดยชอบตามหลักเกณฑ์ที่กำหนดไว้ในข้อกำหนดสิทธิ
8. ข้อมูลอื่นใดที่ผู้แทนถือหุ้นกู้เห็นว่ามีความจำเป็นและมีผลกระทบต่อสิทธิประโยชน์ของผู้ถือหุ้นกู้
	* 1. ในกรณีที่ผู้ออกหุ้นกู้เป็นบริษัทจดทะเบียนในตลาดหลักทรัพย์และได้รายงานข้อมูลใด ๆ ตามข้อ 4.2.1 หรือ 4.2.2 ต่อตลาดหลักทรัพย์แห่งประเทศไทย ซึ่งมีการเผยแพร่ข้อมูลต่อสาธารณชนเป็นการทั่วไปแล้ว ให้ถือว่าผู้ออกหุ้นกู้ได้ส่งเอกสาร หรือข้อมูลนั้นให้ผู้แทนผู้ถือหุ้นกู้แล้ว ณ วันที่ตลาดหลักทรัพย์แห่งประเทศไทยได้เผยแพร่ข้อมูลดังกล่าวต่อสาธารณชน
		2. ผู้ออกหุ้นกู้รับทราบและยินยอมให้ผู้แทนผู้ถือหุ้นกู้ เปิดเผยหรือเผยแพร่ข้อมูลของผู้ออกหุ้นกู้ได้ตามกฎหมาย ประกาศ ข้อตกลง สัญญา หรือคำขอของหน่วยงานกำกับดูแล สมาคมตลาดตราสารหนี้ไทย หรือหน่วยงานราชการอื่น ๆ ที่เกี่ยวข้อง
		3. ผู้ออกหุ้นกู้จะต้องดำเนินการนำส่ง เอกสาร ความเห็นหรือการรับรองของผู้เชี่ยวชาญหรือจากที่ปรึกษาต่าง ๆ ตามที่ผู้แทนผู้ถือหุ้นกู้ร้องขอโดยไม่ชักช้า ซึ่งรวมถึง (แต่ไม่จำกัดเฉพาะ) เอกสารความเห็นและการรับรองในเรื่องดังต่อไปนี้
9. ความเห็นของที่ปรึกษาหรือผู้เชี่ยวชาญทางกฎหมาย ซึ่งรับรองว่าสัญญาหลักประกันหรือ
การก่อหลักประกันมีผลสมบูรณ์ และมีผลผูกพันบังคับได้ตามกฎหมาย
10. นำส่งหนังสือแจ้งรายละเอียดมูลค่าทรัพย์สินที่ใช้เป็นหลักประกัน และ/หรือ ทรัพย์สินทดแทน หรือรายงานการสอบทานการประเมินมูลค่าทรัพย์สินจากผู้ประเมินมูลค่าทรัพย์สินเกี่ยวกับ
มูลค่าทรัพย์หลักประกัน และ/หรือ ทรัพย์สินทดแทน (ถ้ามี) ภายใน [•] วันนับจากวันที่ผู้แทนผู้ถือหุ้นกู้ร้องขอ

 4.2.6 ผู้ออกหุ้นกู้จะต้องให้ความร่วมมือและความช่วยเหลือผู้แทนผู้ถือหุ้นกู้ในการตรวจสอบความมีอยู่จริงหรือตรวจสอบสภาพปัจจุบันของทรัพย์สินที่ใช้เป็นหลักประกัน ตามที่ผู้แทนผู้ถือหุ้นกู้ร้องขอ

* + 1. ผู้ออกหุ้นกู้จะจัดให้มีการสอบทานการประเมินมูลค่าทรัพย์สินที่ใช้เป็นหลักประกันตามสัญญาหลักประกัน และตามข้อกำหนดสิทธิ อย่างน้อยปีละครั้ง (ถ้ามี)
		2. ผู้ออกหุ้นกู้ต้องดำเนินการให้นายทะเบียนแจ้งผลการจ่ายดอกเบี้ย เงินต้น ให้ผู้แทนผู้ถือหุ้นกู้ทราบ ดังนี้
1. ในกรณีเกิดเหตุผิดนัดชำระเงินต้นหรือดอกเบี้ย หรือเหตุการณ์ที่อาจกลายเป็นเหตุผิดนัด หรือเหตุการณ์ความผิดปกติหรือผิดพลาดที่เกี่ยวข้องกับการจ่ายดอกเบี้ยหรือเงินต้น หรือการจ่ายดอกเบี้ยไม่ตรงตามกำหนดที่ยังไม่ถือเป็นเหตุผิดนัดตามข้อกำหนดสิทธิ หรือกรณี
ที่ผู้แทนผู้ถือหุ้นกู้ได้รับแจ้งจากผู้ถือหุ้นกู้ว่ามีการจ่ายดอกเบี้ยไม่ถูกต้อง ผู้ออกหุ้นกู้
ต้องดำเนินการให้นายทะเบียนแจ้งผลการจ่ายดอกเบี้ย เงินต้น รวมทั้งวิธีการคำนวณดอกเบี้ย หรือเงินจำนวนใด ๆ ดังกล่าว และข้อมูลอื่น ๆ ที่จำเป็นและเป็นประโยชน์ต่อผู้ถือหุ้นกู้
ตามที่ผู้แทนผู้ถือหุ้นกู้ร้องขอ ภายในวันทำการถัดจากวันครบกำหนดชำระเงินหรือภายในระยะเวลาที่ผู้แทนผู้ถือหุ้นกู้กำหนด
2. ในกรณีอื่นนอกเหนือจากข้อ (ก) เมื่อผู้แทนผู้ถือหุ้นกู้ร้องขอ ผู้ออกหุ้นกู้ต้องดำเนินการ
ให้นายทะเบียนแจ้งผลการจ่ายดอกเบี้ย เงินต้น ภายในระยะเวลาที่ผู้แทนผู้ถือหุ้นกู้กำหนด
	* 1. ผู้ออกหุ้นกู้ต้องดำเนินการให้ผู้แทนผู้ถือหุ้นกู้สามารถร้องขอให้นายทะเบียนปิดสมุดทะเบียนได้
		โดยไม่ต้องได้รับความยินยอมจากผู้ออกหุ้นกู้ กรณีมีเหตุจำเป็น และมีผลกระทบต่อสิทธิของผู้ถือหุ้นกู้ ซึ่งรวมถึง (แต่ไม่จำกัดเฉพาะ) กรณีผู้ออกหุ้นกู้ไม่ปฏิบัติตามข้อกำหนดสิทธิ หรือเกิดเหตุผิดนัด หรือเหตุการณ์ที่อาจกลายเป็นเหตุผิดนัดตามข้อกำหนดสิทธิ[[5]](#footnote-6) และให้ผู้แทนผู้ถือหุ้นกู้สามารถดำเนินการ
		ให้นายทะเบียนดำเนินการต่าง ๆ ตามความจำเป็นได้เพื่อประโยชน์ของผู้ถือหุ้นกู้ทั้งปวงเสมือนผู้ออกหุ้นกู้เป็นผู้ดำเนินการและให้เรียกเก็บค่าใช้จ่ายจากผู้ออกหุ้นกู้ตามที่เกิดขึ้นจริงตามสมควร
		2. [ผู้ออกหุ้นกู้จะต้องวางเงินประกัน ในอัตราร้อยละ [•] ของเงินต้นคงค้างของหุ้นกู้ทั้งหมด ณ วันออกหุ้นกู้ แต่ไม่เกิน [•] โดยผู้ออกหุ้นกู้ และผู้แทนผู้ถือหุ้นกู้จะจัดให้มีผู้ดูแลผลประโยชน์ หรือตัวกลางในการดูแลรักษาเงิน ทรัพย์สินที่ผู้ออกหุ้นกู้ได้ส่งมอบ ให้อยู่ในความครอบครองของผู้ดูแลผลประโยชน์ หรือตัวกลาง เพื่อให้ผู้แทนผู้ถือหุ้นกู้นำไปใช้ในการปฏิบัติหน้าที่เพื่อประโยชน์ของผู้ถือหุ้นกู้ ซึ่งรวมถึง (แต่ไม่จำกัดเฉพาะ) การทำหน้าที่กรณีหุ้นกู้เกิดเหตุผิดนัดหรือเหตุการณ์ที่อาจกลายเป็นเหตุผิดนัดตามที่ระบุไว้
		ในข้อกำหนดสิทธิ กรณีผู้ออกหุ้นกู้ขอผ่อนผัน แก้ไขการผิดนัด การปรับโครงสร้างหนี้ การบังคับชำระหนี้ การฟ้องร้องดำเนินคดีและการบังคับคดี หรือการปฏิบัติหน้าที่ ซึ่งผู้แทนผู้ถือหุ้นกู้เห็นว่ามีความจำเป็นหรือได้รับการร้องขออันสมควรจากผู้ถือหุ้นกู้ ในการทำหน้าที่ตามข้อกำหนดและเงื่อนไขที่กำหนดไว้
		ในสัญญาฉบับนี้ ข้อกำหนดสิทธิ และกฎหมายที่เกี่ยวข้อง ทั้งนี้ เมื่อผู้แทนผู้ถือหุ้นกู้สิ้นสุด
		การปฏิบัติหน้าที่ หากเงินประกันยังคงเหลืออยู่อีกเท่าใด ผู้แทนผู้ถือหุ้นกู้จะต้องคืนเงินประกัน
		ส่วนที่เหลือดังกล่าวให้แก่ผู้ออกหุ้นกู้ โดยไม่มีการคิดดอกเบี้ยใด ๆ ภายใน [•] วันนับจากวันสิ้นสุด
		การทำหน้าที่ผู้แทนผู้ถือหุ้นกู้][[6]](#footnote-7)
	1. ผู้แทนผู้ถือหุ้นกู้มีอำนาจและหน้าที่ในการดำเนินการใด ๆ เพื่อประโยชน์ของผู้ถือหุ้นกู้ทั้งปวง โดยสุจริต ด้วยความรอบคอบระมัดระวังตามมาตรฐานวิชาชีพของผู้แทนผู้ถือหุ้นกู้พึงกระทำ ซึ่งรวมถึง (แต่ไม่จำกัดเฉพาะ) อำนาจและหน้าที่ ดังต่อไปนี้

4.3.1 กระทำการใด ๆ ในนามของผู้แทนผู้ถือหุ้นกู้เพื่อประโยชน์ของผู้ถือหุ้นกู้ทั้งปวง ซึ่งรวมถึง (แต่ไม่จำกัดเฉพาะ) การรับและเก็บรักษาต้นฉบับเอกสารสัญญาต่าง ๆ รวมถึงข้อกำหนดสิทธิ สัญญาจำนอง จำนำ โฉนดที่ดินที่เป็นหลักประกัน และทรัพย์สินใด ๆ (ถ้ามี) ที่เกี่ยวข้องกับหุ้นกู้ การรับจำนำ การรับจำนอง การรับการค้ำประกัน หรือการรับหลักประกันอื่นใด (ถ้ามี) และใช้สิทธิไถ่ถอนจำนอง ปลดจำนอง ปลดหลักประกันใด ๆ
ตามสัญญาหลักประกันเมื่อมีการชำระหนี้หุ้นกู้ครบถ้วนแล้ว รวมทั้งใช้สิทธิบังคับชำระหนี้เอากับผู้ออกหุ้นกู้ ผู้จำนำ ผู้จำนอง ผู้ค้ำประกัน และ/หรือ หลักประกันดังกล่าว (ถ้ามี) เพื่อและในนามของผู้ถือหุ้นกู้ด้วย และแจกจ่ายเงินที่ผู้แทนผู้ถือหุ้นกู้ได้รับมาจากการบังคับชำระหนี้ดังกล่าวคืนให้แก่ ผู้ถือหุ้นกู้
เพื่อชำระหนี้ตามหุ้นกู้ และส่งคืนซึ่งเงินหรือทรัพย์สินใด ๆ ที่เหลือจากการชำระหนี้ (ถ้ามี) คืนให้แก่
ผู้ออกหุ้นกู้ หรือบุคคลอื่นใดที่เกี่ยวข้อง ทั้งนี้ ตามเงื่อนไขที่ระบุไว้ในข้อกำหนดสิทธิ

* + 1. ดำเนินการใด ๆ ให้ผู้ออกหุ้นกู้ปฏิบัติตามหน้าที่ที่ระบุไว้ในข้อกำหนดสิทธิ ซึ่งรวมถึง (แต่ไม่จำกัดเฉพาะ) การดำเนินการตามมติของที่ประชุมผู้ถือหุ้นกู้ที่ชอบด้วยกฎหมายและมีผลผูกพันให้ผู้ออกหุ้นกู้
		ต้องปฏิบัติตามการให้คำแนะนำหรือให้คำปรึกษาตามสมควร การดำเนินการแจ้งให้ผู้ออกหุ้นกู้ชำระหนี้ตามวิธีการและเงื่อนไขที่กำหนดไว้ในข้อกำหนดสิทธิในกรณีที่เกิดเหตุผิดนัด และการเรียกร้องค่าเสียหายจากผู้ออกหุ้นกู้แทนผู้ถือหุ้นกู้ ทั้งนี้ ในกรณีที่ผู้แทนผู้ถือหุ้นกู้มีสิทธิใช้ดุลยพินิจของตน
		ตามข้อกำหนดสิทธิ ผู้แทนผู้ถือหุ้นกู้สามารถใช้ดุลยพินิจได้โดยอิสระโดยคำนึงถึงผลประโยชน์ของ
		ผู้ถือหุ้นกู้เป็นหลัก
		2. ดำเนินการใด ๆ อันเป็นอำนาจหน้าที่ของผู้แทนผู้ถือหุ้นกู้ตามที่ระบุไว้ในข้อกำหนดสิทธิ เอกสารที่เกี่ยวกับหุ้นกู้อื่น ๆ และกฎหมายที่เกี่ยวข้อง รวมทั้งการเรียกค่าเสียหายที่เป็นค่าเสียหายโดยตรง ซึ่งเกี่ยวข้องกับการผิดนัดชำระหนี้หุ้นกู้ (ถ้ามี) จากผู้ออกหุ้นกู้แทนผู้ถือหุ้นกู้
		3. การกระทำของผู้แทนผู้ถือหุ้นกู้ตามสัญญานี้ ให้ถือว่าเป็นการกระทำเพื่อประโยชน์ของผู้ถือหุ้นกู้ และให้ถือเสมือนหนึ่งผู้ถือหุ้นกู้กระทำการดังกล่าวด้วยตนเอง
		4. ในการปฏิบัติตามอำนาจหน้าที่ของผู้แทนผู้ถือหุ้นกู้ในกิจการซึ่งต้องลงลายมือชื่อของผู้แทนผู้ถือหุ้นกู้ ให้ผู้แทนผู้ถือหุ้นกู้ระบุไว้ด้วยว่าเป็นการกระทำเพื่อประโยชน์และในนามของผู้ถือหุ้นกู้ทั้งปวง
		5. ใช้ดุลยพินิจกระทำการแทนผู้ถือหุ้นกู้ หากจำเป็นและสมควรในกรณีต่าง ๆ
		6. เว้นแต่กรณีที่ผู้ออกหุ้นกู้ดำเนินการเรียกประชุม ให้ผู้แทนผู้ถือหุ้นกู้ดำเนินการเรียกประชุมผู้ถือหุ้นกู้
		ซึ่งรวมถึงการจัดเตรียมหนังสือเชิญประชุมผู้ถือหุ้นกู้และเอกสารใด ๆ ที่เกี่ยวข้องกับการประชุมผู้ถือหุ้นกู้ตามข้อกำหนดสิทธิ

ทั้งนี้ ในกรณีที่มีการประชุมผู้ถือหุ้นกู้ให้ผู้แทนผู้ถือหุ้นกู้เข้าร่วมในการประชุมผู้ถือหุ้นกู้ทุกครั้งและ
เสนอความเห็นต่อที่ประชุมผู้ถือหุ้นกู้ในเรื่องที่กำหนดไว้ตามข้อกำหนดสิทธิ กฎ ระเบียบ และข้อบังคับ
ที่เกี่ยวข้อง

* + 1. ในกรณีที่ผู้ถือหุ้นกู้ร้องขอ ผู้แทนผู้ถือหุ้นกู้จะอำนวยความสะดวกให้แก่ผู้ถือหุ้นกู้ สามารถเข้าถึง
		หรือได้รับข้อมูลและรายงานใด ๆ ที่ผู้ออกหุ้นกู้ได้นำส่งให้แก่ผู้แทนผู้ถือหุ้นกู้ตามข้อกำหนดสิทธิ
		ซึ่งรวมถึง (แต่ไม่จำกัดเฉพาะ) งบการเงิน รายงานประจำปี หรือเอกสารอื่นใดที่เกี่ยวข้องของผู้ออกหุ้นกู้
		ที่ผู้แทนผู้ถือหุ้นกู้ได้รับมา
		2. ผู้แทนผู้ถือหุ้นกู้จะต้องแจ้งผู้ถือหุ้นกู้ โดยไม่ชักช้า ซึ่งรวมถึง (แต่ไม่จำกัดเฉพาะ) ดังต่อไปนี้
1. จัดทำรายงานส่งให้แก่ผู้ถือหุ้นกู้เกี่ยวกับเรื่องสำคัญซึ่งผู้แทนผู้ถือหุ้นกู้ได้ดำเนินการไปตามอำนาจหน้าที่ของผู้แทนผู้ถือหุ้นกู้
2. แจ้งให้ผู้ถือหุ้นกู้แต่ละรายทราบในกรณีที่ผู้แทนผู้ถือหุ้นกู้ทราบว่าผู้ออกหุ้นกู้ไม่ปฏิบัติตามข้อกำหนดสิทธิ (ซึ่งรวมถึงกรณีที่เกิดเหตุผิดนัดหรือเหตุการณ์ที่อาจกลายเป็นเหตุผิดนัดตามข้อกำหนดสิทธิด้วย) ไม่ว่าผู้แทนผู้ถือหุ้นกู้จะได้รับแจ้งจากผู้ออกหุ้นกู้ หรือผู้แทนผู้ถือหุ้นกู้
ได้ทราบถึงเหตุดังกล่าวเอง รวมทั้งการใด ๆ ที่ผู้แทนผู้ถือหุ้นกู้ได้กระทำลงไปตามอำนาจหน้าที่
ในกรณีที่เกิดเหตุดังกล่าวข้างต้น ตลอดจนผลของการดำเนินการนั้น ๆ ด้วย
	* 1. ผู้แทนผู้ถือหุ้นกู้อาจแต่งตั้งที่ปรึกษากฎหมายหรือที่ปรึกษาอื่น ๆ หรือผู้เชี่ยวชาญตามที่จำเป็น
		เพื่อให้คำปรึกษาแก่ผู้แทนผู้ถือหุ้นกู้หรือผู้ถือหุ้นกู้ ซึ่งรวมถึง (แต่ไม่จำกัดเฉพาะ) ในกรณีที่มีประเด็นทางกฎหมายสำหรับกรณีที่ผู้แทนผู้ถือหุ้นกู้ต้องบังคับชำระหนี้ตามหุ้นกู้ หรือกรณีมีการเสนอขอแก้ไขข้อกำหนดสิทธิหรือขอผ่อนผันเรื่องใด ๆ หรือการให้ความยินยอมที่เกี่ยวข้องกับข้อกำหนดสิทธิ
		หรือกรณีมีเหตุผิดนัดหรือข้อพิพาทที่อาจเกิดขึ้นอันเกี่ยวเนื่องกับหุ้นกู้หรือข้อกำหนดสิทธิ ทั้งนี้
		ผู้แทนผู้ถือหุ้นกู้สามารถแต่งตั้งและทดรองจ่ายค่าใช้จ่ายเกี่ยวกับที่ปรึกษากฎหมายดังกล่าวได้ทันที และผู้ออกหุ้นกู้มีหน้าที่ต้องชำระเงินดังกล่าวคืนให้แก่ผู้แทนผู้ถือหุ้นกู้ภายใน [•] วันนับแต่วันที่
		ผู้แทนผู้ถือหุ้นกู้จ่ายเงินดังกล่าวไป
		2. ในกรณีที่ผู้แทนผู้ถือหุ้นกู้ขาดคุณสมบัติในการปฏิบัติหน้าที่เป็นผู้แทนผู้ถือหุ้นกู้ตามที่กฎหมายกำหนดผู้แทนผู้ถือหุ้นกู้จะต้องแจ้งให้ผู้ออกหุ้นกู้ทราบเป็นหนังสือทันทีที่ผู้แทนผู้ถือหุ้นกู้ได้ทราบ หรือควรทราบถึงการขาดคุณสมบัติดังกล่าว และหากผู้แทนผู้ถือหุ้นกู้ไม่สามารถดำเนินการแก้ไขคุณสมบัติของตน
		ให้ถูกต้องภายใน 60 (หกสิบ) วันนับแต่วันที่ผู้แทนผู้ถือหุ้นกู้ได้ทราบ หรือควรทราบถึงการขาดคุณสมบัตินั้น ผู้แทนผู้ถือหุ้นกู้จะต้องแจ้งให้ผู้ออกหุ้นกู้ทราบเป็นหนังสือทันทีที่พ้นระยะเวลาดังกล่าว เพื่อให้ผู้ออกหุ้นกู้ดำเนินการเปลี่ยนตัวผู้แทนผู้ถือหุ้นกู้
		3. ผู้แทนผู้ถือหุ้นกู้มีหน้าที่รับและเก็บรักษาทรัพย์สินซึ่งผู้แทนผู้ถือหุ้นกู้ได้รับไว้แทนผู้ถือหุ้นกู้ทั้งปวง เนื่องจากการปฏิบัติหน้าที่ของผู้แทนผู้ถือหุ้นกู้ รวมทั้งแจกจ่ายทรัพย์สินดังกล่าวให้ผู้ถือหุ้นกู้
		โดยผู้แทนผู้ถือหุ้นกู้จะต้องแยกบัญชีเงินหรือทรัพย์สินที่เก็บรักษาไว้นั้นออกจากบัญชีอื่น
		4. ชำระเงินคืนให้แก่ผู้ถือหุ้นกู้แต่ละรายตามสัดส่วนหนี้หุ้นกู้ เมื่อผู้แทนผู้ถือหุ้นกู้ได้รับชำระเงินมาจากการบังคับชำระหนี้ตามหุ้นกู้ ตามสัญญาแต่งตั้งผู้แทนผู้ถือหุ้นกู้ หรือข้อกำหนดสิทธิ โดยผู้แทนผู้ถือหุ้นกู้จะต้องจัดทำบันทึกขั้นตอนการรวบรวมและการชำระคืนเงินดังกล่าว ซึ่งรวมถึงค่าใช้จ่ายที่เกี่ยวข้องด้วย เพื่อเป็นหลักฐานให้ผู้ถือหุ้นกู้สามารถขอตรวจสอบดูได้
		5. ผู้แทนผู้ถือหุ้นกู้จะต้องรับผิดต่อผู้ถือหุ้นกู้และผู้ออกหุ้นกู้ ในความเสียหายซึ่งเกิดขึ้นจากการที่
		ผู้แทนผู้ถือหุ้นกู้ฝ่าฝืน ละเลยไม่ปฏิบัติหน้าที่ หรือปฏิบัติหน้าที่ด้วยความประมาทเลินเล่ออย่างร้ายแรงหรือโดยมิได้ใช้ความระมัดระวังตามที่จะพึงคาดหมายได้จากบุคคลที่ประกอบวิชาชีพเป็นผู้แทนผู้ถือหุ้นกู้ หรือปฏิบัติหน้าที่มิชอบตามที่กำหนดไว้ในสัญญานี้ ข้อกำหนดสิทธิ และข้อกฎหมายที่เกี่ยวข้อง หรือจงใจกระทำผิดหน้าที่ แต่ทั้งนี้ ผู้แทนผู้ถือหุ้นกู้ไม่ต้องรับผิดชอบในความเสียหายใด ๆ ที่อาจเกิดขึ้นจากการที่ผู้แทนผู้ถือหุ้นกู้ได้ปฏิบัติตามมติของที่ประชุมผู้ถือหุ้นกู้อย่างถูกต้องครบถ้วน หากผู้แทนผู้ถือหุ้นกู้พิสูจน์ได้ว่าการดำเนินการดังกล่าวได้กระทำไป โดยสุจริตด้วยความระมัดระวังและดูแลรักษาประโยชน์ของผู้ถือหุ้นกู้เยี่ยงผู้ประกอบวิชาชีพพึงกระทำในกิจการเช่นว่านั้น
3. **การชดใช้ค่าเสียหาย**

ในกรณีที่มีความเสียหายเกิดแก่คู่สัญญาฝ่ายใดฝ่ายหนึ่งอันเนื่องมาจากการที่คู่สัญญาฝ่ายที่ก่อให้เกิดความเสียหาย ซึ่งรวมถึงลูกจ้างหรือตัวแทนที่ได้รับการแต่งตั้งอย่างถูกต้องของคู่สัญญาฝ่ายที่ก่อให้เกิดความเสียหายนั้น
ฝ่าฝืน ละเลยไม่ปฏิบัติหน้าที่ หรือปฏิบัติหน้าที่ด้วยความประมาทเลินเล่ออย่างร้ายแรง หรือจงใจกระทำผิดหน้าที่ คู่สัญญาฝ่ายที่ปฏิบัติผิดสัญญาตกลงที่จะดำเนินการแก้ไข เยียวยา และชดใช้ความเสียหายดังกล่าวตามสมควรและตามที่เกิดขึ้นจริง (ซึ่งรวมถึง (แต่ไม่จำกัดเฉพาะ) ค่าใช้จ่ายในการดำเนินคดี ค่าใช้จ่ายในการว่าจ้างที่ปรึกษากฎหมายและทนายความ) ให้แก่คู่สัญญาฝ่ายที่ได้รับความเสียหายนั้น

นอกจากนี้ การแก้ไขเยียวยา และชดใช้ความเสียหายตามวรรคข้างต้น ให้รวมถึงการดำเนินการ แก้ไขข้อผิดพลาด หรือข้อบกพร่องที่เกิดขึ้นด้วย โดยคู่สัญญาฝ่ายที่ปฏิบัติผิดสัญญาจะต้องดำเนินการแก้ไขให้แล้วเสร็จโดยไม่ชักช้า สัญญาข้อ 5. นี้ให้มีผลบังคับแม้ว่าสัญญาฉบับนี้จะได้สิ้นสุดลงแล้วตามข้อ 7

1. **วันมีผลบังคับใช้ของสัญญา**

สัญญาฉบับนี้ให้มีผลบังคับใช้นับแต่วันที่ [•]

ทั้งนี้ ก่อนหน้าวันที่สัญญาฉบับนี้จะมีผลใช้บังคับ หากผู้แทนผู้ถือหุ้นกู้ได้กระทำการใด ๆ เพื่อและในนามของ
ผู้ถือหุ้นกู้ ตามหน้าที่ของตนภายใต้สัญญาฉบับนี้ (รวมถึง (แต่ไม่จำกัดเฉพาะ) การรับหรือลงนามในสัญญาหลักประกันหรือสัญญาค้ำประกันใด ๆ (ถ้ามี)) ให้ถือว่าการกระทำดังกล่าวจะมีผลผูกพันตามกฎหมาย โดยที่ผู้ถือหุ้นกู้ได้ให้สัตยาบันต่อการกระทำนั้น ๆ แล้ว

1. **การสิ้นสุดของสัญญาแต่งตั้งผู้แทนผู้ถือหุ้นกู้และการเปลี่ยนแปลงผู้แทนผู้ถือหุ้นกู้**

7.1. ให้สัญญาแต่งตั้งผู้แทนผู้ถือหุ้นกู้สิ้นสุดลงทันที เมื่อเกิดกรณีใดกรณีหนึ่งดังต่อไปนี้

1. เมื่อครบกำหนดไถ่ถอนหุ้นกู้และผู้ออกหุ้นกู้ได้ชำระดอกเบี้ย เงินต้นและหนี้อื่นใดตามหุ้นกู้ครบถ้วนแล้ว
และผู้แทนผู้ถือหุ้นกู้ได้ปฏิบัติหน้าที่ของผู้แทนผู้ถือหุ้นกู้จนครบถ้วนตามสัญญาฉบับนี้และข้อกำหนดสิทธิแล้ว
2. เมื่อผู้ออกหุ้นกู้ซื้อคืนหุ้นกู้ทั้งหมดและนายทะเบียนหุ้นกู้ได้ยกเลิกหุ้นกู้ทั้งหมดแล้ว
3. เมื่อหนี้ทั้งหมดตามหุ้นกู้ระงับสิ้นไปไม่ว่าโดยสาเหตุใด
4. เมื่อไม่มีการออกหุ้นกู้ตามข้อกำหนดสิทธิ

7.2. เมื่อเหตุการณ์ใดเหตุการณ์หนึ่งดังต่อไปนี้เกิดขึ้น ซึ่งส่งผลให้ต้องมีการเปลี่ยนตัวผู้แทนผู้ถือหุ้นกู้ในขณะที่ยังคงมี
หนี้คงค้างภายใต้หุ้นกู้อยู่ ให้สัญญาฉบับนี้สิ้นสุดลง โดยให้การสิ้นสุดสัญญามีผลตามเงื่อนไขที่ระบุไว้ในข้อ 7.3

1. เมื่อผู้แทนผู้ถือหุ้นกู้ขาดคุณสมบัติ และ/หรือ มีผลประโยชน์ขัดแย้งในการปฏิบัติหน้าที่เป็นผู้แทนผู้ถือหุ้นกู้ตามที่ประกาศ และกฎหมายที่เกี่ยวข้องกำหนด และการขาดคุณสมบัตินั้นเป็นเหตุให้สำนักงาน ก.ล.ต.
สั่งให้งดเว้นการทำหน้าที่ผู้แทนผู้ถือหุ้นกู้ หรือสั่งพักหรือเพิกถอนรายชื่อออกจากบัญชีรายชื่อบุคคลที่มีคุณสมบัติเป็นผู้แทนผู้ถือหุ้นกู้ และ/หรือ การเกิดประโยชน์ขัดแย้งนั้นไม่ได้รับการผ่อนผันจากสำนักงาน ก.ล.ต.
2. เมื่อที่ประชุมผู้ถือหุ้นกู้มีมติให้เปลี่ยนตัวผู้แทนผู้ถือหุ้นกู้ เนื่องจากเห็นว่าผู้แทนผู้ถือหุ้นกู้ปฏิบัติหน้าที่
ไม่เหมาะสมหรือบกพร่องต่อหน้าที่ ตามรายละเอียดที่กำหนดไว้ในข้อกำหนดสิทธิ
3. เมื่อผู้แทนผู้ถือหุ้นกู้ปฏิบัติหน้าที่ฝ่าฝืนข้อกำหนดของสัญญาแต่งตั้งผู้แทนผู้ถือหุ้นกู้ หรือข้อกำหนดสิทธิ และการฝ่าฝืนนั้นยังคงไม่ได้รับการแก้ไขให้ถูกต้องภายในระยะเวลา 30 (สามสิบ) วัน นับจากวันที่ผู้ออกหุ้นกู้
ได้มีหนังสือแจ้งให้ผู้แทนผู้ถือหุ้นกู้ทำการแก้ไข
4. เมื่อผู้แทนผู้ถือหุ้นกู้บอกเลิกการทำหน้าที่ โดยผู้แทนผู้ถือหุ้นกู้ได้มีหนังสือแจ้งให้ผู้ออกหุ้นกู้ทราบล่วงหน้า
ไม่น้อยกว่า [•] วันแล้ว
5. เมื่อผู้แทนผู้ถือหุ้นกู้ตกเป็นผู้มีหนี้สินล้นพ้นตัว หรือถูกศาลสั่งพิทักษ์ทรัพย์เสร็จเด็ดขาด หรือถูกเจ้าพนักงานยึด หรืออายัดทรัพย์ตามกฎหมายว่าด้วยล้มละลาย หรือ ถูกร้องขอให้มีการฟื้นฟูกิจการตามกฎหมายว่าด้วยล้มละลาย หรือ กระทำการใด ๆ อันอาจเป็นเหตุให้ถูกฟ้องล้มละลาย ถูกพิทักษ์ทรัพย์ หรือยื่นคำร้องขอให้มีการฟื้นฟูกิจการ
6. กรณีอื่นใดที่จะต้องทำการเปลี่ยนตัวผู้แทนผู้ถือหุ้นกู้ตามข้อกำหนดสิทธิ
	1. ในกรณีที่เกิดเหตุการณ์ตามที่ระบุไว้ในข้อ 7.2 ซึ่งส่งผลให้ต้องมีการเปลี่ยนตัวผู้แทนผู้ถือหุ้นกู้ ในขณะที่ยังมีหนี้คงค้างภายใต้หุ้นกู้อยู่ แต่ในระหว่างนั้นยังไม่มีการแต่งตั้งผู้แทนผู้ถือหุ้นกู้รายใหม่ เพื่อปฏิบัติหน้าที่แทนผู้แทนผู้ถือหุ้นกู้รายเดิมไม่ว่าด้วยเหตุใดก็ตาม ให้ถือว่าการสิ้นสุดลงของสัญญานี้ยังคงไม่มีผลและผู้แทนผู้ถือหุ้นกู้รายเดิมจะต้องปฏิบัติหน้าที่ของตนตามที่กำหนดไว้ในสัญญานี้ ข้อกำหนดสิทธิ และเอกสารเกี่ยวกับหุ้นกู้ต่อไป จนกว่าจะได้มีการแต่งตั้งผู้แทนผู้ถือหุ้นกู้รายใหม่โดยถูกต้องตามข้อกำหนดสิทธิและกฎหมาย ทั้งนี้ เมื่อมีการแต่งตั้งผู้แทนผู้ถือหุ้นกู้รายใหม่ดังกล่าวแล้ว ให้ผู้แทนผู้ถือหุ้นกู้รายเดิมมีหน้าที่ดำเนินการแจ้งต่อผู้ถือหุ้นกู้ทุกรายถึงการเปลี่ยนแปลงผู้แทนผู้ถือหุ้นกู้ พร้อมทั้งชื่อและที่อยู่ของผู้แทนผู้ถือหุ้นกู้รายใหม่ตามหลักเกณฑ์และวิธีการที่ระบุไว้ในข้อกำหนดสิทธิหรือกฎหมาย
	หรือประกาศที่เกี่ยวข้อง รวมถึงส่งมอบบรรดาทรัพย์สิน เอกสาร หรือหลักฐานที่เกี่ยวข้องทั้งหมดให้แก่ผู้แทนผู้ถือหุ้นกู้รายใหม่หรือผู้ออกหุ้นกู้โดยเร็ว ทั้งนี้ จะต้องไม่เกิน [⚫] วันทำการ นับจากวันที่มีการแต่งตั้งผู้แทนผู้ถือหุ้นกู้รายใหม่ ตลอดจนให้ความร่วมมือและช่วยประสานงานที่เกี่ยวข้อง เพื่อให้ผู้แทนผู้ถือหุ้นกู้รายใหม่เข้าเริ่มปฏิบัติหน้าที่ได้
	อย่างราบรื่น
7. **การประชุมผู้ถือหุ้นกู้**

ผู้ออกหุ้นกู้และผู้แทนผู้ถือหุ้นกู้ตกลงปฏิบัติหน้าที่ของตนเพื่อให้เป็นไปตามข้อกำหนดและวิธีการต่างๆ เกี่ยวกับ
การประชุมผู้ถือหุ้นกู้ตามที่กำหนดไว้ในข้อกำหนดสิทธิทุกประการ และตกลงผูกพันในมติและการดำเนินการต่าง ๆ
ที่เกิดขึ้นจากการนั้น

ในกรณีที่ผู้ออกหุ้นกู้ประสงค์จะเรียกประชุมผู้ถือหุ้นกู้ ผู้ออกหุ้นกู้จะต้องแจ้งวัน เวลา สถานที่สำหรับการประชุม วาระการประชุม ให้ผู้แทนผู้ถือหุ้นกู้ทราบล่วงหน้าไม่น้อยกว่า 7 (เจ็ด) วันก่อนวันที่จัดส่งหนังสือเรียกประชุมให้แก่
ผู้ถือหุ้นกู้

1. **การรับรองความถูกต้องของเอกสาร**

ผู้ออกหุ้นกู้ตกลงยอมรับว่า เอกสารใด ๆ ที่ผู้ออกหุ้นกู้มอบให้ผู้แทนผู้ถือหุ้นกู้ตามสัญญานี้หรือตามข้อกำหนดสิทธิ
มีข้อความที่ถูกต้องแท้จริงและมีความสมบูรณ์ครบถ้วนในสาระสำคัญ และผู้แทนผู้ถือหุ้นกู้ไม่ต้องรับผิดชอบ
ในข้อความดังกล่าวหรือต่อการใดๆ ที่ผู้แทนผู้ถือหุ้นกู้ได้กระทำหรือละเว้นไม่กระทำโดยอาศัยข้อมูลหรือรายละเอียดที่ปรากฏในเอกสารต่าง ๆ ที่ผู้ออกหุ้นกู้มอบให้ดังกล่าวข้างต้นนั้น หากผู้แทนผู้ถือหุ้นกู้ได้ตรวจสอบเอกสารดังกล่าวอย่างระมัดระวังตามสมควรตามที่ผู้แทนผู้ถือหุ้นกู้พึงกระทำเช่นผู้มีวิชาชีพแล้ว

1. **การแก้ไขเปลี่ยนแปลงสัญญา**

สัญญาฉบับนี้เป็นสัญญาที่สมบูรณ์และมีผลบังคับได้ตามกฎหมายระหว่างคู่สัญญาทั้งสองฝ่ายและมีผลบังคับ
เหนือข้อตกลง หรือการดำเนินการอื่น ๆ ที่ไม่ได้มีการระบุไว้ในสัญญาฉบับนี้ ไม่ว่าจะกระทำโดยวาจาหรือเป็น
ลายลักษณ์อักษร โดยให้ถือว่าสัญญานี้เป็นข้อตกลงทั้งหมดที่คู่สัญญาได้ตกลงผูกพันกัน

ผู้ออกหุ้นกู้และผู้แทนผู้ถือหุ้นกู้อาจตกลงแก้ไขเปลี่ยนแปลงข้อกำหนดและเงื่อนไขใด ๆ ในสัญญานี้ในเรื่องที่มิใช่สาระสำคัญอันจะมีผลกระทบต่อผลประโยชน์ของผู้ถือหุ้นกู้ หรือในประเด็นซึ่งผู้แทนผู้ถือหุ้นกู้เห็นว่าจะเป็นประโยชน์ต่อผู้ถือหุ้นกู้หรือไม่ทำให้สิทธิประโยชน์ของผู้ถือหุ้นกู้ด้อยลง หรือในประเด็นที่เป็นการแก้ไขข้อผิดพลาดที่เห็น
โดยชัดแจ้ง และการแก้ไขเปลี่ยนแปลงดังกล่าวต้องไม่ขัดหรือแย้งข้อกำหนดสิทธิ เอกสารเกี่ยวกับหุ้นกู้อื่น ๆ ตลอดจนกฎหมายหรือประกาศที่เกี่ยวข้อง เว้นแต่การแก้ไขหรือเปลี่ยนแปลงสัญญาฉบับนี้ ในเรื่องสาระสำคัญอันจะมีผลกระทบต่อผลประโยชน์ของผู้ถือหุ้นกู้ การแก้ไขหรือเปลี่ยนแปลงสัญญา จะต้องได้รับมติเห็นชอบจากที่ประชุม ผู้ถือหุ้นกู้ซึ่งจัดขึ้นตามวิธีการที่ระบุในข้อกำหนดสิทธิ ทั้งนี้ ในหนังสือเชิญประชุมต้องระบุถึงสาเหตุแห่งการแก้ไขสัญญาแต่งตั้งผู้แทนผู้ถือหุ้นกู้ และผลกระทบที่เกิดกับผู้ถือหุ้นกู้อย่างชัดเจน เพื่อเป็นข้อมูลประกอบการตัดสินใจของ ผู้ถือหุ้นกู้

ในกรณีที่มีการเปลี่ยนแปลงข้อกำหนดสิทธิ กฎหมายหรือประกาศที่เกี่ยวข้อง ซึ่งจะมีผลกระทบต่อเงื่อนไขใด ๆ
ในสัญญาฉบับนี้ คู่สัญญาตกลงที่จะร่วมกันแก้ไขสัญญาให้สอดคล้องกับบทบัญญัติแห่งกฎหมายหรือข้อกำหนดของประกาศ และข้อกำหนดสิทธิที่มีการเปลี่ยนแปลงดังกล่าว ทั้งนี้ การแก้ไขเปลี่ยนแปลงสัญญาเพื่อให้เป็นไปตามข้อกำหนดสิทธิ หรือบทบัญญัติของกฎหมายหรือข้อกำหนดของประกาศที่เกี่ยวข้อง ไม่ต้องได้รับความยินยอมจากที่ประชุมผู้ถือหุ้นกู้

1. **การติดต่อและการบอกกล่าว**

11.1 การติดต่อสื่อสารหรือการบอกกล่าวใด ๆ ระหว่างผู้ออกหุ้นกู้และผู้แทนผู้ถือหุ้นกู้ ให้ทำเป็นลายลักษณ์อักษรและจัดส่งทางไปรษณีย์ลงทะเบียน หรือทางไปรษณีย์อิเล็กทรอนิกส์ (e-mail) หรือส่งโดยบุคคล ทั้งนี้ ให้ถือว่าการติดต่อสื่อสารหรือการบอกกล่าวใด ๆ มีผลต่อเมื่อ

 (ก) หากเป็นการส่งทางไปรษณีย์ลงทะเบียน หรือส่งโดยบุคคล ให้ถือว่าได้ส่งถึงผู้รับในวันส่ง

(ข) หากเป็นการส่งทางไปรษณีย์อิเล็กทรอนิกส์ (e-mail) ให้ถือว่าได้ส่งถึงผู้รับในวันที่ส่งทางไปรษณีย์อิเล็กทรอนิกส์ (e-mail) สำเร็จ

11.2 การติดต่อสื่อสารหรือการบอกกล่าวใด ๆ ระหว่างผู้ออกหุ้นกู้และผู้แทนผู้ถือหุ้นกู้ จะถือว่าได้ส่งโดยชอบ หากได้ส่งไปยัง
ที่อยู่ของคู่สัญญาอีกฝ่ายหนึ่ง ตามที่ระบุไว้ดังต่อไปนี้ หรือตามที่อยู่ที่คู่สัญญาจะได้แจ้งเปลี่ยนแปลงให้คู่สัญญา
อีกฝ่ายทราบ

**ผู้ออกหุ้นกู้:**

**[ระบุที่อยู่ของผู้ออกหุ้นกู้]**

**ไปรษณีย์อิเล็กทรอนิกส์ (e-mail) : [•]**

**ผู้แทนผู้ถือหุ้นกู้:**

**[ระบุที่อยู่ของผู้แทนผู้ถือหุ้นกู้]**

**ไปรษณีย์อิเล็กทรอนิกส์ (e-mail) : [•]**

1. **ความขัดแย้ง**

ในกรณีที่มีข้อกำหนดใด ๆ ภายใต้สัญญาฉบับนี้ขัดหรือแย้งกับข้อกำหนดสิทธิ ก็ให้ปฏิบัติตามข้อความที่ระบุไว้
ในข้อกำหนดสิทธิเฉพาะในส่วนที่ขัดหรือแย้งกันดังกล่าว

ในกรณีที่มีข้อกำหนดใด ๆ ภายใต้สัญญาฉบับนี้ขัดหรือแย้งกับกฎหมาย หรือประกาศใด ๆ ที่มีผลใช้บังคับตามกฎหมาย
อันเกี่ยวเนื่องกับหุ้นกู้หรือหน้าที่ของผู้แทนผู้ถือหุ้นกู้ ก็ให้ปฏิบัติตามข้อความตามกฎหมายหรือประกาศดังกล่าว
เฉพาะในส่วนที่ขัดหรือแย้งกันดังกล่าว

1. **ความไม่สมบูรณ์ของสัญญา**

หากข้อความในสัญญานี้ ข้อกำหนดสิทธิ หรือเอกสารใดๆที่อ้างถึงในสัญญาฉบับนี้ตกเป็นโมฆะ ไม่ชอบด้วยกฎหมาย ไม่สมบูรณ์ หรือใช้บังคับมิได้ไม่ว่าด้วยสาเหตุใด ให้ข้อตกลง ข้อความส่วนอื่นๆ ยังคงมีผลผูกพันใช้บังคับได้ระหว่างคู่สัญญาตามกฎหมาย

**14.** **การคุ้มครองข้อมูลส่วนบุคคล**

ในการดำเนินการใด ๆ เกี่ยวกับข้อมูลส่วนบุคคลซึ่งอยู่ภายใต้หรือเกี่ยวข้องกับสัญญาฉบับนี้ ซึ่งรวมถึง (แต่ไม่จำกัดเฉพาะ) การเก็บรวบรวม ใช้ และ/หรือ เปิดเผยข้อมูลส่วนบุคคลของผู้ถือหุ้นกู้ คู่สัญญาทั้งสองฝ่ายตกลงที่จะปฏิบัติตามกฎหมายว่าด้วยการคุ้มครองข้อมูลส่วนบุคคลทั้งที่ใช้บังคับในปัจจุบัน รวมทั้งกฎหมายฉบับแก้ไขเพิ่มเติมในภายหลัง

ในกรณีที่คู่สัญญาฝ่ายหนึ่งจะต้องเปิดเผยข้อมูลส่วนบุคคลใด ๆ ให้แก่คู่สัญญาอีกฝ่ายหนึ่ง เพื่อวัตถุประสงค์
ในการปฏิบัติหน้าที่ตามสัญญานี้ คู่สัญญาฝ่ายนั้นจะต้องได้รับความยินยอมจากเจ้าของข้อมูลส่วนบุคคล หรือมีสิทธิ
ในการเปิดเผยข้อมูลดังกล่าว โดยไม่ต้องขอความยินยอมจากเจ้าของข้อมูลส่วนบุคคล ตามฐานทางกฎหมาย
ตามกฎหมายว่าด้วยการคุ้มครองข้อมูลส่วนบุคคล รวมทั้งได้แจ้งข้อมูลที่จำเป็นให้แก่เจ้าของข้อมูลส่วนบุคคล
และได้ปฏิบัติหน้าที่ตามกฎหมายว่าด้วยการคุ้มครองข้อมูลส่วนบุคคล เพื่อให้ตนสามารถเปิดเผยข้อมูลดังกล่าวให้แก่คู่สัญญาอีกฝ่ายหนึ่งได้อย่างถูกต้องตามกฎหมายแล้ว

ผู้แทนผู้ถือหุ้นกู้จะมีการเก็บรวบรวม ใช้ และ/หรือ เปิดเผยข้อมูลส่วนบุคคลของผู้ถือหุ้นกู้บุคคลใด ๆ ที่ผู้ออกหุ้นกู้
ได้ให้ข้อมูลไว้แก่ผู้แทนผู้ถือหุ้นกู้เท่าที่จำเป็น เพื่อวัตถุประสงค์ในการให้บริการของผู้แทนผู้ถือหุ้นกู้และปฏิบัติ
ตามสัญญาฉบับนี้เท่านั้น โดยผู้ออกหุ้นกู้สามารถทำความเข้าใจถึงข้อมูลส่วนบุคคล วัตถุประสงค์ที่ผู้แทนผู้ถือหุ้นกู้
เก็บรวบรวม ใช้ และ/หรือ เปิดเผยข้อมูลส่วนบุคคลและสิทธิของเจ้าของข้อมูลส่วนบุคคลตามกฎหมายว่าด้วย
การคุ้มครองข้อมูลส่วนบุคคลที่ผู้แทนผู้ถือหุ้นกู้ประกาศผ่านทางเว็บไซต์ของผู้แทนผู้ถือหุ้นกู้ และ/หรือ ช่องทางอื่นใด
ที่ผู้แทนผู้ถือหุ้นกู้กำหนด หรือตามที่ผู้แทนผู้ถือหุ้นกู้จะแจ้งเปลี่ยนแปลงในภายหลัง ทั้งนี้ ผู้ออกหุ้นกู้มีสิทธิ
ที่จะเก็บรวบรวม ใช้ และ/หรือ เปิดเผยข้อมูลส่วนบุคคลที่ได้รับจากผู้แทนผู้ถือหุ้นกู้ เพื่อวัตถุประสงค์ที่เกี่ยวข้อง
กับหุ้นกู้ ข้อกำหนดสิทธิ และเอกสารต่างๆ ที่เกี่ยวข้องกับหุ้นกู้ และเพื่อเป็นการปฏิบัติตามกฎหมาย ประกาศ ข้อตกลง สัญญา หรือคำสั่งของหน่วยงานกำกับดูแล หรือหน่วยงานราชการอื่นๆ ที่เกี่ยวข้อง

1. **การรักษาความลับ**

ผู้แทนผู้ถือหุ้นกู้ตกลงที่จะเก็บรักษาข้อมูล ใบแสดงรายการ หรือเอกสารอื่นใดที่ผู้ออกหุ้นกู้ส่งมอบให้กับผู้แทนผู้ถือหุ้นกู้และที่เกิดจากการปฏิบัติหน้าที่เป็นผู้แทนผู้ถือหุ้นกู้ตามสัญญาฉบับนี้ หรือตามข้อกำหนดสิทธิ ไม่ว่าจะอยู่ในรูปแบบของเอกสารหรือไม่ว่าจะอยู่ในรูปแบบใด ๆ ไว้เป็นความลับ และไม่เปิดเผยกับบุคคลใด ๆ ที่ไม่เกี่ยวข้องกับการปฏิบัติตามอำนาจหน้าที่ของผู้แทนผู้ถือหุ้นกู้ตามสัญญาฉบับนี้ ทั้งนี้ ผู้ออกหุ้นกู้ตกลงและยินยอมให้ผู้แทนผู้ถือหุ้นกู้เปิดเผยข้อมูลดังกล่าวได้ หากเป็นการเปิดเผยโดยคำสั่งศาล หรือพนักงานเจ้าหน้าที่ของหน่วยงานราชการ หรือหน่วยงานอื่นใดที่มีอำนาจตามกฎหมาย หรือตามที่กฎหมายกำหนด หรือเป็นการเปิดเผยต่อสำนักงาน ก.ล.ต. หรือ
สมาคมตลาดตราสารหนี้ไทย เพื่อเผยแพร่ข้อมูล หรือเป็นข้อมูลที่ได้ถูกเปิดเผยเป็นการทั่วไปต่อสาธารณชนแล้ว
โดยมิใช่เป็นการเปิดเผยข้อมูลโดยฝ่าฝืนข้อกำหนดตามข้อ 14 ทั้งนี้ ให้ข้อกำหนดและเงื่อนไขในข้อนี้มีผลใช้บังคับตลอดไป แม้ว่าสัญญาฉบับนี้จะได้สิ้นสุดลงแล้วก็ตาม

1. **กฎหมายที่ใช้บังคับ**

สัญญาฉบับนี้ให้ใช้บังคับและการตีความตามกฎหมายไทย

สัญญาฉบับนี้ทำขึ้น 2 **(สอง) ฉบับ** มีความถูกต้องตรงกัน คู่สัญญาทั้งสองฝ่ายได้อ่านและเข้าใจข้อความในสัญญา
ฉบับนี้ทั้งหมดแล้ว เห็นว่าถูกต้องตรงตามความประสงค์ทุกประการ และเพื่อเป็นหลักฐานแห่งการนี้ คู่สัญญาทั้งสองฝ่ายจึงได้ลงลายมือชื่อและประทับตราสำคัญ (ถ้ามี) ไว้เป็นสำคัญต่อหน้าพยานใน วัน เดือน ปี ที่ระบุไว้ข้างต้น

|  |
| --- |
| **เพื่อและในนามของผู้ออกหุ้นกู้**[•]ลงชื่อ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_( )ผู้มีอำนาจลงนาม |
| ลงชื่อ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_( )ผู้มีอำนาจลงนาม |
| ลงชื่อ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_พยาน( ) |

|  |
| --- |
| **เพื่อและในนามของผู้แทนผู้ถือหุ้นกู้**[•]ลงชื่อ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_( )ผู้มีอำนาจลงนาม |
| ลงชื่อ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_( )ผู้มีอำนาจลงนาม |
| ลงชื่อ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_พยาน ( ) |

**เอกสารแนบท้าย**

ข้อกำหนดว่าด้วยสิทธิและหน้าที่ของผู้ออกหุ้นกู้และผู้ถือหุ้นกู้ [และข้อกำหนดเพิ่มเติม]

1. เลือกใช้ข้อความเฉพาะที่เกี่ยวข้อง

ประชาชนเป็นการทั่วไป ตามประกาศคณะกรรมการกำกับตลาดทุน ที่ ทจ. 15/2565 เรื่อง การขออนุญาตและการอนุญาตให้เสนอขายตราสารหนี้ที่ออกใหม่ต่อประชาชนเป็นการทั่วไป ลงวันที่ 23 กันยายน 2565 (รวมทั้งที่มีการแก้ไขเพิ่มเติม) (“**ประกาศที่ ทจ.15/2565**”) และประกาศอื่นใดที่เกี่ยวข้อง

ผู้ลงทุนรายใหญ่ ตามประกาศคณะกรรมการกำกับตลาดทุน ที่ ทจ. 16/2565 เรื่อง การขออนุญาตและการอนุญาตให้เสนอขาย
ตราสารหนี้ที่ออกใหม่ต่อบุคคลในวงจำกัด และการเสนอขายหุ้นกู้แปลงสภาพต่อบุคคลที่มีลักษณะเฉพาะ ลงวันที่ 23 กันยายน 2565 (รวมทั้งที่มีการแก้ไขเพิ่มเติม) (“**ประกาศที่ ทจ.16/2565**”) และประกาศอื่นใดที่เกี่ยวข้อง [↑](#footnote-ref-2)
2. เลือกใช้กรณีออกหุ้นกู้รายโครงการ (หากออกหุ้นกู้รายครั้งจะไม่มีข้อกำหนดเพิ่มเติม) [↑](#footnote-ref-3)
3. เลือกใช้เฉพาะประกาศฯ ที่เกี่ยวข้อง [↑](#footnote-ref-4)
4. คู่สัญญาอาจตกลงกันเพิ่มเติมเพื่อกำหนดนิยามของบริษัทย่อยได้ เช่น ให้บริษัทย่อยหมายรวมถึงเฉพาะบริษัทย่อยที่ประกอบธุรกิจหลัก หรือบริษัทย่อยที่การประกอบธุรกิจมีนัยสำคัญต่อฐานะทางการเงินและผลการดำเนินงานของผู้ออกหุ้นกู้ เป็นต้น ทั้งนี้ ให้สอดคล้อง
ต่อลักษณะโครงสร้างและการดำเนินงานของบริษัท [↑](#footnote-ref-5)
5. คู่สัญญาอาจพิจารณากำหนดเงื่อนไขหรือข้อกำหนดที่ผู้แทนผู้ถือหุ้นกู้ร้องขอให้นายทะเบียนปิดสมุดทะเบียนโดยไม่ต้องขอความยินยอม
จากผู้ออกหุ้นกู้เพิ่มเติมได้ เช่น การปิดสมุดทะเบียนเพื่อกำหนดสิทธิในการเข้าประชุมผู้ถือหุ้นกู้ หรือการรวบรวมรายชื่อผู้ถือหุ้นกู้
เพื่อนำไปดำเนินการทางกฎหมาย เป็นต้น [↑](#footnote-ref-6)
6. คู่สัญญาอาจพิจารณากำหนดเงื่อนไขการวางเงินประกัน และจำนวนเงินประกันขั้นต่ำ โดยควรคำนึงถึงความสามารถในการรับความเสี่ยงของผู้แทนผู้ถือหุ้นกู้ และความเสี่ยงในการผิดนัดชำระหนี้ของผู้ออกหุ้นกู้เป็นรายกรณีไป [↑](#footnote-ref-7)